आपसी कलह से पार्टी हो रही अस्थिर, पूर्व मुख्यमंत्री हुड्डा पर दर्ज मुकदमे से कार्यकर्ताओं में रोष - मुलाना
हरियाणाकांग्रेस में चल रहे कलह पर दुख जाहिर करते हुए फूल चंद मुलाना ने बुधवार कांग्रेस प्रदेश उपाध्यक्ष निर्मल सिंह के निवास पर एक पत्रकारवार्ता की जिसमें पूर्व मुख्यमंत्री भूपेंद्र हुड्डा पर मामला दर्ज होने पर रोष जताया। उन्होंने अशोक तंवर को कार्यकर्ताओं पदाधिकारियों के साथ मिलजुल कर रहने का आग्रह किया। जल्दी ही कांग्रेसी हाईकमान से मिलकर हुड्डा-तंवर विवाद को सुलझाने की का भी आग्रह करेंगे।
कांग्रेस पार्टी में गुटबाजी थमने का नाम नहीं ले रही है। गुटबाजी का उदाहरण साफ़ तौर पर देखने को मिला जब बुधवार पूर्व प्रदेशाध्यक्ष फूल चंद मुलाना ने पूर्व मंत्री निर्मल सिंह के निवास पर साफ़ तौर पर माना कि संगठन में काम ठीक प्रकार से नहीं हो रहा है। पार्टी के लोग ही मुकदमे दर्ज करवाएंगे तो कैसे चलेगा। उन्होंने कहा कि हुडा के खिलाफ दर्ज हुए मुकदमे को लेकर एक डेलिगेशन हाईकमान से जल्द मिलेगा और उचित कार्रवाई की मांग करेगा। गौरतलब है कि हुड्डा पर जातिवाद का मुकदमा दर्ज होने के बाद दो धड़ों में बटी कांग्रेस लगातार हाशिए पर जा रही है और कांग्रेस हाईकमान भी कुछ भी कर पाने में असमर्थ नजर रही है। इस मौके पर चित्रा सरवारा, जरनैल सिंह माजरा, अतुल महाजन, हरीश सासन, बिट्टू साहनी, बिट्टू चावला, अोंकार नाथी आदि मौजूद रहे।
hin_Deva hin_Deva hin_Deva